62017TJ0673_INF
A Törvényszék (kibővített hatodik tanács) 2019. szeptember 20‑i ítélete –Port autonome du Centre et de l’Ouest és társai kontra Bizottság
(T‑673/17. sz. ügy)
„Állami támogatások – A Belgium által a kikötői javára végrehajtott társaságiadó‑mentességi program – A támogatási programot a belső piaccal összeegyeztethetetlennek nyilvánító határozat – A gazdasági tevékenység fogalma – Általános gazdasági érdekű szolgáltatások – Nem gazdasági tevékenységek – Elválasztható jelleg – Szelektív jelleg – EUMSZ 93. cikk és az EUMSZ 106. cikk (2) bekezdése”
1.
Megsemmisítés iránti kereset – Elfogadhatósági feltételek – Természetes vagy jogi személyek – Ugyanazon határozattal szemben több felperes által indított kereset – Egyikük kereshetőségi joga – A kereset egészének elfogadhatósága
(EUMSZ 263. cikk, negyedik bekezdés)
(lásd: 36. pont)
2.
Bírósági eljárás – Keresetlevél – Alaki követelmények – A felhozott jogalapok egyértelmű és pontos ismertetése – Az érvek átcsoportosítása a válasz szakaszában – Megengedhetőség
(A Törvényszék eljárási szabályzata, 76. cikk, d) pont)
(lásd: 38–40. pont)
3.
Bírósági eljárás – Beavatkozás – A támogatott fél jogalapjaitól eltérő jogalapok – A támogatott fél jogalapjaihoz nem kapcsolható jogalapok – Elfogadhatatlanság
(A Bíróság alapokmánya, 40. cikk, negyedik bekezdés; a Törvényszék eljárási szabályzata, 142. cikk, (3) bekezdés)
(lásd: 44–47. pont)
4.
Verseny – Uniós szabályok – Címzettek – Vállalkozások – Fogalom – Gazdasági tevékenység gyakorlása – Fogalom – A kikötői infrastruktúrához való hozzáférés biztosítása kikötői díjak ellenében – Bennfoglaltság
(EUMSZ 107. cikk, (1) bekezdés)
(lásd: 61–64., 67., 68. pont)
5.
Államok által nyújtott támogatások – A Bizottság által végzett vizsgálat – A támogatási program teljes körű vizsgálata – Megengedhetőség – Következmények – Adott ágazatban tevékenykedő piaci szereplők gazdasági tevékenységének általános és elvont meghatározása
(EUMSZ 107. cikk és EUMSZ 108. cikk)
(lásd: 66., 67., 86. pont)
6.
Verseny – Uniós szabályok – Címzettek – Vállalkozások – Fogalom – Gazdasági tevékenység gyakorlása – Fogalom – Kikötői hatóságok által, nyilvános, hátrányos megkülönböztetéstől mentes és előzetesen meghatározott díjakon nyújtott szolgáltatások – Bennfoglaltság – Közszolgáltatási feladatok keretében nonprofit gazdasági tevékenységet végző kikötői hatóságok – Nyereségszerzésre törekvő gazdasági szereplőkkel való verseny – Bennfoglaltság
(EUMSZ 107. cikk, (1) bekezdés)
(lásd: 77–83. pont)
7.
Verseny – Uniós szabályok – Címzettek – Vállalkozások – Fogalom – A kikötői ágazatban tevékenykedő, közhatalmi jogkörök gyakorlásával megbízott gazdasági szereplők – A közhatalmi jogkörök gyakorlásától elválasztható gazdasági tevékenységek folytatása – Bennfoglaltság
(EUMSZ 107. cikk, (1) bekezdés)
(lásd: 92–94., 97–101., 104. pont)
8.
Államok által nyújtott támogatások – Fogalom – Az intézkedés szelektív jellege – Adóelőnyt biztosító intézkedés – Valamely gazdasági előny fennállásának meghatározására szolgáló referenciakeret – Szempontok
(EUMSZ 107. cikk, (1) bekezdés)
(lásd: 136–141., 150–169., 192–195. pont)
9.
Államok által nyújtott támogatások – Fogalom – Az intézkedés szelektív jellege – Adóelőnyt biztosító intézkedés – Haszonszerzési tevékenységet folytató társaságok nyereségének adóztatására vonatkozó szabályozás – Gazdasági tevékenységet végző jogalanyok feltétel nélküli mentessége – Az intézkedés szelektivitásának megállapítása szempontjából releváns tényező – Összehasonlítható ténybeli és jogi helyzetben lévő gazdasági szereplők közötti, az általános adórendszer jellege és felépítése által nem igazolt különbségtétel bevezetése
(EUMSZ 107. cikk, (1) bekezdés)
(lásd: 171., 176–189., 192–195., 197–206. pont)
10.
Államok által nyújtott támogatások – Fogalom – Az Európai Unióban harmonizáció tárgyát nem képező területeken történő állami beavatkozás – Közvetlen adózás – Bennfoglaltság
(EUMSZ 107. cikk, (1) bekezdés)
(lásd: 208–212. pont)
11.
Bírósági eljárás – Új jogalapoknak az eljárás folyamán történő előterjesztése – Első alkalommal a válasz szakaszában felhozott jogalap – Elfogadhatatlanság
(A Törvényszék eljárási szabályzata, 84. cikk)
(lásd: 219. pont)
12.
Államok által nyújtott támogatások – Tilalom – Eltérések – A belső piaccal összeegyeztethetőnek tekinthető támogatások – Az EUMSZ 93. cikk értelmében vett, a közlekedés összehangolására irányuló igényeknek megfelelő vagy a közszolgáltatási kötelezettségek terheinek megtérítését szolgáló támogatások – Értékelés – Nem célzott adómentesség, amely nem korlátozódik a szükséges összegre – Kizártság
(EUMSZ 93. cikk, EUMSZ 106. cikk, (2) bekezdés, és EUMSZ 107. cikk, (3) bekezdés)
(lásd: 220–224. pont)
Tárgy
A Belgium által alkalmazott SA.38393 (2016/C, korábbi 2015/E) számú támogatási programról – belgiumi kikötők adóztatása – szóló, 2017. július 27‑i (EU) 2017/2115 bizottsági határozat (HL 2017. L 332., 1. o.) megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet elutasítja.
2)
A Port autonome du Centre et de l’Ouest SCRL, a Port autonome de Namur, a Port autonome de Charleroi, a Port autonome de Liège és a Vallon régió saját költségein felül viseli az Európai Bizottság részéről felmerült költségeket.
3)
A Belga Királyság – beavatkozóként – maga viseli saját költségeit.